Το 1987 ήταν η διοργανώτρια χώρα του Ευρωμπάσκετ 1987, αλλά κανένας δεν περίμενε αυτό που θα επακολουθούσε. Ο θρίαμβος της Ελλάδας στο ευρωπαϊκό πρωτάθλημα του 1987 ήταν μία αποφασιστικής σημασίας στιγμή του ελληνικού αθλητισμού. Στον πρώτο αγώνα εναντίον της Ρουμανίας η Εθνική νίκησε εύκολα με 109-77, με πρωταγωνιστή τον Γκάλη, ο οποίος σκόραρε 44 πόντους. Με απόλυτο πρωταγωνιστή και πάλι τον Νίκο Γκάλη (44 πόντους) η Ελλάδα πραγματοποιεί την πρώτη μεγάλη έκπληξη του τουρνουά, καθώς επικρατεί με διαφορά 6 πόντων (84-78) της ισχυρής Γιουγκοσλαβίας. Στη συνέχεια γνώρισε δύο σερί ήττες, μία από την Ισπανία(86-69) και μία από την Σοβιετική Ένωση(66- 69). Στον κρίσιμο τελευταίο αγώνα των ομίλων επικρατεί της Γαλλίας (82-69) και προκρίνεται στην οκτάδα. Στον προημιτελικό επικρατεί επί της Ιταλίας με 90-78, με κορυφαίους τον Γκάλη και τον Γιαννάκη (38 και 22 πόντους αντίστοιχα).Στον ημιτελικό επαναλαμβάνει την έκπληξη, διπλασιάζοντας τις νίκες της εναντίον της Γιουγκοσλαβίας (81- 77).